| Medaljeoversikt |
| --- |
| Konkurrerte for Kenyas flagg Kenya |
| Friidrett |
| Friidrett Afrikamesterskapet i friidrett |
| Sølv | Asaba 2018 |  3000 mH |
| Friidrett Samveldelekene |
| Sølv | Gold Coast 2018 |  3000 mH |
| Friidrett U20-VM i friidrett |
| Gull | Tammerfors 2018 |  3000 mH |
| Gull | Bydgoszcz 2016 |  3000 mH |
| Friidrett Ungdoms-VM i friidrett |
| Gull | Cali 2015 |  2000 mH |
| Terrengløp |
| Friidrett VM i terrengløp |
| Bronse | Kampala 2017 |  Jr, indiv. |
| Sølv | Kampala 2017 |  Jr, lag |
| Friidrett Afrikamesterskapet i terrengløp |
| Gull | Chlef 2018 |  Senior, indiv. |

**Celliphine Chepteek Chespol** (født 23. mars 1999) er en kenyansk friidrettsutøver som hovedsakelig konkurrerer på 3000 meter hinder. Hun kom på femteplass på 3000 meter hinder under VM i friidrett 2017.

Idrettskarriere
---------------

### 2015

Chespol deltok i det kenyanske uttaket til Juniorafrikamesterskapet i friidrett 2015 i april, og kom der på femteplass på 2000 meter hinder, og ble ikke tatt ut til Juniorafrikamesterskapet i friidrett. I juni kom hun på andreplass i samme øvelse under uttaket til Ungdoms-VM i friidrett 2015 (bak Sandra Felis Chebet), og ble tatt ut til å representere Kenya under Ungdoms-VM. Ungdoms-VM ble arrangert i Cali i Colombia, og Chespol vant der 2000 meter hinder, med ny personlig rekord på 6:17,15, foran Sandrafelis Chebet Tuei og Agrie Belachew. 

### 2016

Hun vant 3000 meter hinder i det kenyanske uttaket til U20-VM, og ble med det tatt ut til U20-VM i friidrett 2016 i Bydgoszcz i Polen. Der vant hun finalen, med ny mesterskapsrekord på 9:25,15, ni sekunder foran Tigist Getnet fra Bahrain. Hun vant også 3000 meter hinder under ISTAF-stevnet i Berlin i september.

### 2017

I mars deltok hun i VM i terrengløp 2017, og fikk der bronse i juniorklassen, og hun fikk sølv i lagkonkurransen sammen med det kenyanske kvinnelaget. Hun deltok i 3000 meter hinder i Diamond League 2017, og fikk til sammen 11 poeng i kvalifiseringsstevnene. I Diamond League-finalen kom hun på åttendeplass. Hun vant 3000 meter hinder i Prefontaine Classic dette året, men denne øvelsen var ikke med i Diamond League i Eugene i 2017. Hun løp da på tiden 8:58,78, som var den nest raskeste tiden noen sinne (kun Ruth Jebet hadde da løpt raskere, med 8:52,78), og ny U20-verdensrekord. Dette til tross for at hun mistet høyre sko på nest siste runde, og måtte ta på denne på nytt. Hun ble med dette den tredje kvinnen i verden som løp 3000 meter hinder på under 9 minutter.

Hun vant det kenyanske uttaket til VM i friidrett, et hundredels sekund foran Beatrice Chepkoech, og ble tatt ut til VM i friidrett 2017. I VM løp hun inn til femte beste tid i kvalifiseringsheatene, og kom på sjetteplass i finalen.

### 2018

I mars vant hun seniorklassen under Afrikamesterskapet i terrengløp 2018. Chespol vant det kenyanske uttaket til Samveldelekene, og i Samveldelekene 2018 kom hun på andreplass på 3000 meter hinder, kun slått av Aisha Praught-Leer fra Jamaica. I Golden Gala-stevnet i Roma og i Meeting de Paris kom hun på andreplass på 3000 meter hinder, som begge ga sju poeng i kvalifiseringen til finalen i Diamond League 2018. Hun vant det kenyanske uttakningsstevnet til U20-VM i friidrett 2018, ble med det tatt ut til U20-VM i Finland i juli. 

I juni deltok hun i Kenyansk mesterskap i friidrett 2018, og kom der på andreplass på 3000 meter hinder, bak Beatrice Chepkoech. Hun vant 3000 meter hinder under U20-VM i friidrett 2018, med ny mesterskapsrekord på 9:12,79, cirka seks sekunder foran Peruth Chemutai. Hun deltok i Afrikamesterskapet i friidrett 2018, som ble arrangert i Nigeria, og kom der på andreplass på 3000 meter hinder, bak Beatrice Chepkoech.

Diamond League-finalen var Memorial Van Damme i Brüssel, og Chespol kom der på femteplass på 3000 meter hinder. 

### 2019

Hun startet 2019 med å vinne gateløpet Crescent City Classic i New Orleans. Hun deltok i 3000 meter hinder under Diamond League 2019, der hun blant annet kom på andreplass i Shanghai Golden Grand Prix og sjetteplass i Bislett Games. Hun nådde Diamond League-finalen, som var Weltklasse i Zurich, og kom der på åttendeplass. 

I september kom hun på tredjeplass på 3000 meter hinder under det kenyanske VM-uttaket, og deltok dermed i VM i friidrett 2019. Under VM fikk hun sjuende beste tid i kvalifiseringen, men måtte bryte løpet i finalen.

### 2020

Hun konkurrerte ikke 2020.

Referanser
----------

1. ↑  IAAF - *Celliphine Chepteek Chespol - Results*, besøkt 5. juli 2018.
2. ↑  Media - *Ready ro rumble: Chebet and Kipyegon to lead Team Kenya to global competition in Cali, Colombia*
3. ↑  IAAF - *World U20 Championships - 3000 Metres Steeplechase Women - Final*, besøkt 5. juli 2018.
4. 1 2 3  World Athletics - *Celliphine Chespol - Results*, besøkt 13. januar 2021.
5. ↑  IAAF - *IAAF World Cross Country Championships - Kampala 2017* Arkivert 5. juli 2018 hos Wayback Machine. besøkt 5. juli 2018.
6. ↑  World Athletics - *Chespol stuns with world U20 record in Eugene – IAAF Diamond League*, besøkt 13. januar 2021.
7. ↑  Reuters - *Athletics: Chespol loses shoe, then roars to second best steeplechase* Arkivert 14. januar 2021 hos Wayback Machine. besøkt 13. januar 2021.
8. ↑  BBC Sport - *Diamond League 2017: Celliphine Chespol recovers from lost shoe to win in Eugene*, besøkt 13. januar 2021.
9. ↑  Watch Athletics - *18-Year-Old Celliphine Chespol runs 8:58.78 in Steeple to Destroy World Junior Record*, besøkt 13. januar 2021.
10. ↑  Athletics Kenya - *Trial for IAAF World Championships London 2017 Results*, besøkt 5. juli 2018.
11. ↑  Athletics Kenya - *National Championships Results 2018*, besøkt 5. juli 2018.
12. ↑  CAA - *21èmes championnats d'Afrique (1-5 août 2018 Asaba au Nigeria) - Résultats*, besøkt 13. januar 2021.
13. ↑  Citizen Digital - *Sparkling Chepkoech wins Kenya’s second gold at Doha Worlds*, besøkt 13. januar 2021.

Eksterne lenker
---------------

* (en) Celliphine Chespol – World Athletics Rediger på Wikidata

* (en) Celliphine Chespol – Diamond League Rediger på Wikidata

* (en) Celliphine Chespol – Track and Field Statistics Rediger på Wikidata